
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00110/2012-04

07.03.2014. године

Б е о г р а д
	


На основу члана 14 став 1 тачка 7) и члана 16 став 5 Закона о високом образовању („Службени гласник РС” број 76/05 100/07, 97/08, 44/10) и члана 10 став 3 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета на седници одржаној 07.03.2014. године донела је

О Д Л У К У

о акредитацији студијског програма
Утврђује се да ВИСОКА ПОСЛОВНА ШКОЛА СТРУКОВНИХ СТУДИЈА са седиштем у ВЛАДИМИРА ПЕРИЋА ВАЛТЕРА 4, НОВИ САД, ПИБ: 101693811, Матични број: 08640343,  испуњава прописане стандарде за акредитацију студијског програма  Специјалистичке струковне студије - МЕНАЏМЕНТ у оквиру поља друштвено-хуманистичких наука и то за 50 студената у седишту. 
О утврђеној акредитацији из става 1 ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ПОСЛОВНА ШКОЛА СТРУКОВНИХ СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT ВЛАДИМИРА ПЕРИЋА ВАЛТЕРА 4,  DOCVARIABLE ConvertString(Sediste,1,5) \* MERGEFORMAT НОВИ САД, је дана 23.1.2012. године поднела захтев за акредитацију студијског програма  Специјалистичке струковне студије - МЕНАЏМЕНТ у оквиру поља друштвено-хуманистичких наука под бројем 612-00-00110/2012-04. 

 Уз захтев за акредитацију достављена је документација која је прописана чланом 4 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу члана 6 и 7 Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ПОСЛОВНА ШКОЛА СТРУКОВНИХ СТУДИЈА из Новог Сада и предлог одлуке, достављени су Комисији за акредитацију и проверу квалитета.

Студијски програм садржи све законом предвиђене елементе и има предвиђени број ЕСПБ. Програм обезбеђује стицање компетенција за препознатљиву и јасну професију и занимање. Сврха студијског програма је у складу са основним задацима и циљевима високошколске институције, у којој се програм изводи. Циљеви су јасно формулисани. Они су усмерени на развој знања и вештина из релевантних области  менаџмента са посебним нагласком на области које су значајне за одлучивање. Студенти су пре свега оспособљени да са успехом препознају изазове и управљају предузећима у савременом друштву. Циљеви програма су усклађени са задацима Установе.

Дефинисани су услови и поступци који су неопходни за завршавање студија и добијање дипломе одређеног нивоа образовања, доступни су јавности, и у потпуности су у складу са циљевима садржајем и обимом студијског програма. Назив дипломе специјалиста струковни менаџер који је наведен у Уводној табели није у складу са Листом стручних, академских и научних назива коју је утврдио Национални савет. Имајући у виду да се акредитација тражи у области економских наука, назив дипломе је потребно променити у специјалиста струковни економиста. Потребно је адекватно попунити прилог 4.1 Додатак дипломи. 
Структура курикулума обухвата фонд часова и број ЕСПБ, који су у складу са законом. Сви подаци се лако могу проверити и на сајту Високе пословне школе. Висока пословна школа струковних студија из Новог Сада је приложила Књигу предмета кроз опис предмета, али и дефинисала циљ курса са очекиваним исходима, знањима и компетенцијама, садржајем предмета, препорученом литературом, методама извођења наставе, начином провере знања и очекивања, као и друге податке.

Програм је целовит и свеобухватан, и нуди најновија стручна знања. Програм је усаглашен са другим програмима на истој Установи, као и са иностраним програмима.
Планирани број студената на студијском програму за који се тражи акредитација у складу је са расположивим могућностима Установе. При упису се проверавају способности кандидата које одговарају карактеру студијског програма.

Између Књиге наставника и Књиге предмета не постоји усклађеност за наставника Веронику Бошков – у Књизи наставника стоји да држи предмет Основи организације. Такође, треба ускладити и податке о броју наставника и сарадника у табелама стандарда 9 и електронском обрасцу. 
Висока пословна школа струковних студија у Новом Саду врши своју делатност у згради на  2586.74 м2 употребног простора, који су намењени студентима. На основу постојећег распореда закључује се да институција располаже са довољно просторних капацитета за реализацију наставе. Према расположивим подацима, у функцији наставног процеса Висока пословна школа струковних студија поседује савремену рачунарску и комуникациону мрежу. Библиотека Високе пословне школе струковних студија располаже библиотечким јединицама релевантним за извођење студијског програма. Висока пословна школа струковних студија обезбеђује покривеност свих предмета одговарајућом уџбеничком литературом, училима и помоћним наставним средствима.
Висока пословна школа струковних студија јасно и детаљно утврђује стратегију обезбеђења квалитета наставног процеса, управљања установом, ненаставним активностима и условима рада и студирања. Висока пословна школа струковних студија је формирала и Комисију за праћење квалитета у складу са Статутом ове високошколске установе. Школа струковних студија обезбеђује значајну улогу студената у процесу обезбеђења квалитета кроз рад студентских организација и представника студената у телима школе, као и кроз акредитирање студената о квалитету школе.

Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ПОСЛОВНА ШКОЛА СТРУКОВНИХ СТУДИЈА из Новог Сада за студијски програм  Специјалистичких струковних студија – МЕНАЏМЕНТ у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма одлучено је као у диспозитиву. 
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ВИСОКА ПОСЛОВНА ШКОЛА СТРУКОВНИХ СТУДИЈА са седиштем у ВЛАДИМИРА ПЕРИЋА ВАЛТЕРА 4, НОВИ САД, ПИБ: 101693811, Матични број: 08640343, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Специјалистичке струковне студије - МЕНАЏМЕНТ у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16 став 5 тачка 1) Закона о високом образовању („Службени гласник РС“ број 76/05, 100/07, 97/08, 44/10).

